rlitschk/wikidir huggingface dataset:
Philipp Hermann Ernst von Gehren (* 27. Juni 1868 in Homberg; † 12. September 1931) weer en düütschen Verwaltungsbeamten. Von Gehren is 1868 as Söhn von Wilhelmine, borene von Gehren, un den Landraad Otto von Gehren (10. Dezember 1817–15. Oktober 1896) boren. Sien Broder weer Reinhard von Gehren. Bet 1906 weer he Regerungsassesser un is in dat Johr kommissarsch Landraad von’n Kreis Goldap worrn. Von 1907 af an weer he richtigen Landraad un is dat bet 1919 bleven. 1922 is he Vörsitter von’n nee grünnten Landweertschopsverband Oostprüßen worrn. Von Gehren hett in disse Tied mit siene Familie op Good Bolken in Czychen leevt. He weer Afornten in’n Provinziallanddag von Oostprüßen. 1908 hett he den kaiserlich russ’schen St.-Stanislaus-Orden twete Klass kregen. Von Gehren weer verheiraadt mit Frieda Göge (6. Mai 1885–18. Dezember 1944). De beiden harrn de Kinner Anna (12. Februar 1917–21. Februar 1985) un Reinhard (21. September 1915–26. Januar 1996). Genealogisches Taschenbuch der adeligen Häuser. Band 9, 1884, Sied 130 Reichsverwaltungsblatt. Band 29, Heymann, 1908, Sied 960 http://gw.geneanet.org/pmlhennings?lang=fr;pz=peter;nz=hennings;ocz=0;p=frieda;n=goge Natalie Brooks Friendly: The Friendly family: the descendants of the Freundlichs of Bavaria. Newbury Street Press, 1998, Sied 251 Reinhard von Gehren †, Preußische Allgemeine von’n 10. Februar 1996
Ludwig Ferdinand Hermann Siehr (* 1832; † 2. Mai 1885 in Königsbarg) weer en düütschen Verwaltungsbeamten. Siehr is 1861 Regerungsassesser bi de Regerung in Gumbinnen worrn un 1862 an de Regerung in Königsbarg wesselt. 1863 hett he kommissarsch dat Amt as Landraad von’n Landkreis Grimmen överdragen kregen. He is an’n 9. Dezember 1864 toeerst kommissarsch un an’n 24. Dezember 1865 denn richtig Landraad von’n Kreis Goldap worrn. Dat is he bet 1877 bleven, as he as Verwaltungsgerichtsdirekter na Gumbinnen versett worrn is. 1878 is he in Gumbinnen Oberregerungsraad worrn. Von 1883 bet 1885 weer he Kunsistorialpräsident von de evangeelsche Karkenprovinz Prüßen. Siehr hett an’n 10. März 1865 in Goldap Minna Albrecht (20. Mai 1837–20. September 1871) freet. Theologischer Jahresbericht 5 (1885), S. 528. Acta Borussica, Band 5 http://www.darkehmen.com/orte/darkehmen_kirchspiel%20darkehmen.html
Siehr is de Familiennaam von Angelika Siehr, düütsche Rechtswetenschopperin, Enno Siehr (* 1947), düütschen Politiker, Ernst Siehr (1869–1945), düütschen Politiker, Gustav Siehr (1837–1896), düütschen Sänger, Julius Albert Siehr (1801–1876), düütschen Politiker, Kurt Siehr (* 1935), düütschen Rechtswetenschopper, Ludwig Ferdinand Hermann Siehr (1832–1885), düütschen Verwaltungsbeamten. Kiek ok bi: Sier, Sihr. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Grift betekent Grift, Oort in de Gemeen Wingst in’n Landkreis Cuxhoben, Neddersassen, Grift, Afsnidd von de Fossa Eugeniana, Grift, en Kanaal twüschen Apeldoorn un Heerde, Grift, histoorschen Kanaal twüschen Nijmegen un Arnhem, Bisschop Davidsgrift, histoorschen Kanaal un Vörloper von’n Valleikanaal, Biltsche en Zeister Grift, en Kanaal twüschen Zeist, De Bilt un Utrecht. Grift is de Familiennaam von Evert Grift (1922–2009), nedderlandschen Radsportler, Henk van der Grift (* 1935), nedderlandschen Iesflinklöper. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Grift (hoochdüütsch Grift) is en Oort in de Gemeen Wingst (Samtgemeen Land Hadeln) in’n Landkreis Cuxhoben, Neddersassen. De Oort liggt langs’n Neehuus-Bülkauer Kanaal, de in’n Süden in’n Balksee münnt. De Naveröörd sünd Tollboom in’n Noorden, Westerhamm, Bargkamp un Süderbusch in’n Oosten, Boomoor in’n Süüdwesten un Oppeln in’n Westen. De Oort hett vör 1885 to dat Amt Neehuus tohöört. Na 1885 weer dat in’n Kreis Neehuus. 1932 is dat Deel von’n Kreis Land Hadeln worrn un 1977 von’n Landkreis Cuxhoben. Grift is evangeelsch-luthersch präägt un höört to dat Kaspel von de Nicolai-Kark in Kumbarg. Grift hett en egen Schüttenvereen, de 1896 grünnt worrn un ok för de Ümgegend mit tostännig is. Von Grift ut gifft dat Straten na Tollboom un Süderbusch an de Kreisstraat 21 ran. Ans gifft dat Straten na Boomoor un över Oppeln an de Landsstraat 144 ran.. De nächste Autobahn is de Autobahn 27 (Afsnidd Cuxhoben–Bremerhoben). De Opfohrt 1 Cuxhoben liggt so 27 Kilometer in’n Noordwesten von Grift. De nächste Bahnhoff is so bi söven Kilometer wied weg in’n Noordoosten de Bahnhoff Wingst an de Nedderelvbahn. C. B. Scharf: Statistisch-Topographische Samlungen zur genaueren Kentnis aller das Churfürstenthum Braunschweig-Lüneburg ausmachenden Provinzen. 1791, Sied 87: https://books.google.de/books?id=jN5QAAAAcAAJ&pg=RA1-PA87 C. H. Jansen: Statistisches
Klint (hoochdüütsch Klint) is en lütten Oort in de Gemeen Wingst (Samtgemeen Land Hadeln) in’n Landkreis Cuxhoben, Neddersassen. De Naveröörd sünd Geversdörp mit Braak un Neenseebagen in’n Noorden, Marn, Neendiek un Neendiekerdörp in’n Noordoosten, Freenhoff un Oostercaadwisch in’n Süüdoosten, Höden in’n Süden un Kumbarg mit Bösenhörn in’n Westen. Bet in dat 19. Johrhunnert hebbt de Hööv to de polietsche Gemeen Kumbarg tohöört. Later sünd se Deel von de Gemeen Voigtding ween. An’n 1. Juni 1970 is de Gemeen Voigtding Deel von de Gemeen Wingst worrn. De Oort hett vör 1885 to dat Amt Neehuus tohöört. Na 1885 weer dat in’n Kreis Neehuus. 1932 is dat Deel von’n Kreis Land Hadeln worrn un 1977 von’n Landkreis Cuxhoben. Klint is evangeelsch-luthersch präägt un höört to dat Kaspel von de Nicolai-Kark in Kumbarg. De eenzige Straat von Klint weg löppt na Kumbarg. Dor besteiht Ansluss an de Bundsstraat 73. De nächste Autobahn is de Autobahn 27 (Afsnidd Cuxhoben–Bremerhoben). De Opfohrt 1 Cuxhoben liggt so 31 Kilometer in’n Noordwesten von Klint. De nächste Bahnhoff is so bi twee Kilometer wied weg in’n Süüdwesten de Bahnhoff Kumbarg an de Nedderelvbahn. C. H. Jansen: Statistisches Handbuch des Königreichs Hannover. 1824, Sied 718: http://books.google.de/books?id=tG0AAAAAcAAJ&pg=PA718 Friedrich W. Harseim,
Klotzen (hoochdüütsch Klotzen) weer en lütt Dörp in de Gemeen Kumbarg (Samtgemeen Land Hadeln) in’n Landkreis Cuxhoben, Neddersassen. De Oort hett polietsch al von öllers to Kumbarg tohöört un is vondaag kumplett in Kumbarg opgahn. Klotzen is blots noch as Stratennaam in’n Süden von’n Bahnhoff Kumbarg weddertofinnen. In’n Westen von Klotzen geiht de Neehuus-Bülkauer Kanaal langs. De Naveröörd sünd Kumbarg in’n Noorden, Voigtding mit Oostercaadwisch in’n Oosten, Oostermoor un Höden in’n Süüdoosten, Möhlenreeg, Langenstraat un Ooldkeden in’n Süüdwesten un Westercaadwisch un Bullenwinkel in’n Noordwesten. De Oort hett vör 1885 to dat Amt Neehuus tohöört. Na 1885 weer dat in’n Kreis Neehuus. 1932 is dat Deel von’n Kreis Land Hadeln worrn un 1977 von’n Landkreis Cuxhoben. Klotzen is evangeelsch-luthersch präägt un höört to dat Kaspel von de Nicolai-Kark in Kumbarg. Friedrich W. Harseim, C. Schlüter: Statistisches Handbuch für das Königreich Hannover. 1848, Sied 136: http://books.google.de/books?id=eOI-AAAAcAAJ&pg=PA136 Die Gemeinden und Gutsbezirke des Preussischen Staates und ihre Bevölkerung. Berlin 1873, Sied 146: https://books.google.de/books?id=qTZDAQAAMAAJ&pg=RA2-PA146
Songhai betekent Königriek Songhai, vörmalig Königriek in Afrika, Songhai, Volk in Afrika, Songhai, de Spraak vun dit Volk. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Austood (hoochdüütsch Auestade) is en Oort in de Gemenen Bülkau un Belen (Samtgemeen Land Hadeln) in’n Landkreis Cuxhoben, Neddersassen. Austood liggt an dat linke Över von de Au. De Naveröörd sünd Diekslipp in’n Noorden, Neehuus un Intzenbüttel in’n Noordoosten, Bullenwinkel in’n Oosten, Westercaadwisch in’n Süüdoosten, Au in’n Süden, dat Noordenn von Bülkau mit Spreng in’n Süüdwesten un Kedenbrook in’n Noordwesten. De Oort hett vör 1885 to dat Amt Neehuus tohöört. Na 1885 weer dat in’n Kreis Neehuus. 1932 is dat Deel von’n Kreis Land Hadeln worrn un 1977 von’n Landkreis Cuxhoben. Bülkau: Kedenbrook: Austood is evangeelsch-luthersch präägt un höört to dat Kaspel von de Johannis-Kark in Bülkau un de Jürgen-Kark in Kedenbrook. För de Kathoolschen is de Hillig-Krüüz-Kark in Oterndörp tostännig. De Dörpstraat von Austood löppt von Noord na Süüd. In’n Noorden geiht se an de Landsstraat 144 ran, de denn wedder in Neehuus an de Bundsstraat 73 ran geiht. In’n Süden geiht de Dörpstraat na Au, Bülkau un Kumbarg. De nächste Autobahn is de Autobahn 27 (Afsnidd Cuxhoben–Bremerhoben). De Opfohrt 1 Cuxhoben liggt so 22 Kilometer in’n Noordwesten von Austood. De nächste Bahnhoff is so bi söss Kilometer wied weg in’n Oosten de Bahnhoff Kumbarg an de Nedderelvbahn. Bet
Moorwettern (hoochdüütsch Moorwettern) is en Oort in de Gemenen Wingst un Bülkau (Samtgemeen Land Hadeln) in’n Landkreis Cuxhoben, Neddersassen. De Oort besteiht blots ut een Straat. De Westsied von de Straat höört to Bülkau un de Oostsied to de Wingst. De Naveröörd sünd Westercaadwisch in’n Noordoosten, Westermoor un Ooldkeden in’n Oosten, Tollboom in’n Süüdoosten, Oppeln in’n Süden un Au un Bülkau in’n Westen. De Naam von’n Oort kummt von de Wettern, an de he liggt un de dat Water ut dat Moor afföhrt. De Oort hett vör 1885 to dat Amt Neehuus tohöört. Na 1885 weer dat in’n Kreis Neehuus. 1932 is dat Deel von’n Kreis Land Hadeln worrn un 1977 von’n Landkreis Cuxhoben. Bülkau: Wingst: Moorwettern is evangeelsch-luthersch präägt un höört to dat Kaspel von de Nicolai-Kark in Kumbarg un de Johannis-Kark in Bülkau. För de Kathoolschen is de Hillig-Krüüz-Kark in Oterndörp tostännig. De Straat Moorwettern löppt in’n Süden an de Kreisstraat 21, de denn in’n Westen na Bülkau an de Landsstraat 144 ran geiht un in’n Süüdoosten na Loomst un Hemmoor. Na Noordoosten geiht in Ooldkeden de K 22 von de K 21 af na Kumbarg. De nächste Autobahn is de Autobahn 27 (Afsnidd Cuxhoben–Bremerhoben). De Opfohrt 1
Oppler Geest (hoochdüütsch Oppelner Geest) is en Oort in de Gemeen Wingst (Samtgemeen Land Hadeln) in’n Landkreis Cuxhoben, Neddersassen. Oppler Geest liggt op en üm un bi dree Meter hogen Sandbarg, de ut dat Moorrebeed ümto rutkickt. In’n Süden un Westen flütt de Au an’n Oort langs. De Naveröörd sünd Oppeln in’n Oosten, Boomoor in’n Süden, Goddshem un Lüchtenpils in’n Süüdwesten un dat Süderenn von Bülkau in’n Noordwesten. De Oort hett vör 1885 to dat Amt Neehuus tohöört. Na 1885 weer dat in’n Kreis Neehuus. 1932 is dat Deel von’n Kreis Land Hadeln worrn un 1977 von’n Landkreis Cuxhoben. Oppler Geest is evangeelsch-luthersch präägt un höört to dat Kaspel von de Nicolai-Kark in Oppeln. För de Kathoolschen is de Hillig-Krüüz-Kark in Oterndörp tostännig. Von Oppler Geest gifft dat blots een Weg. De löppt na Noorden an’n Swartenweg. De löppt denn wedder in’n Oosten na Oppeln un in’n Westen na Bülkau an de Landsstraat 144. Na Süden un Westen to is de direkte Weg dör de Au versperrt. Dor gifft dat keen Straten. De nächste Autobahn is de Autobahn 27 (Afsnidd Cuxhoben–Bremerhoben). De Opfohrt 3 Noordholt liggt so 28 Kilometer in’n Noordwesten von Oppler Geest. De nächste Bahnhoff is so bi
Rufus Wilmot Griswold (* 13. Februar 1815 in Benson (Vermont), USA; † 27. August 1857 in New York City) weer en US-amerikaansch Verleger, Literaturkritiker un Schriever. Sien Wark The Poets and Poetry of America van 1842 weer de gröttste literarische Anthologie vun sien Tiet. He hett Edgar Allan Poe as Herutgever vun dat Graham's Magazine aflööst un gellt as en vun de scharpste Kritiker vun Poe. . Rufus Wilmot Griswold. Mehr Biller, Videos oder Audiodateien to’t Thema gifft dat bi Wikimedia Commons. Wikisource DNB-Katalog Normdaten: GND: 143622927 (OGND, AKS) | LCCN: no89006785 | VIAF: 17212832 | Wikipedia-Personensöök
Dat Königriek Songhai (Utspraak as son-rai) weer een Königriek in Noordwest-Afrika vun dat 15. bit to´n 17. Johrhunnert. Dat lä dor, wo vundaage Mali is un weer um un bi 50.000 km² groot. Hüdigendags gifft dat jümmers noch de Volksgrupp vun de Songhrai. Dat sünd üm un bi 750.000 Minschen. De leevt as Buurn, Fischers un Höker an de Övers vun den Nigerstroom. Jem ehr Dörper weert hüdigendags veel besöcht vun de Lüde, de nah Mali reisen doot. Dat Königriek Songhai warrt 1590 innahmen (hoochdüütsch)
De Bahnhoff Kumbarg is en Bahnhoff mit de Bahnhoffskategorie 6 un twee Gleise in Kumbarg. De Bahnhoff liggt an de Nedderelvbahn, de ut Hamborg kummt un na Cuxhoben geiht. He liggt an de Bahnhoffstraat (Kreisstraat 22). 1881 hett de Nedderelvbahn apenmaakt, de von Horborg na Cuxhoben geiht. Dor is denn ok de eerste Bahnhoff boot worrn. De Bahnverkehr in Kumbarg hett an’n 1. November 1881 anfungen. Dat Bahnhoffsgebüüd is 1890 boot un 1905 un 1912 utboot worrn. De Afkörten in dat Bahnamtliche Betriebsstellenverzeichnis is ACD un de Internatschonale Bahnhoffsnummer 597861. De beiden Gleise hebbt je een Siedenbahnstieg. Bahnhoff Kumbarg. Mehr Biller, Videos oder Audiodateien to’t Thema gifft dat bi Wikimedia Commons. Übersicht der Betriebsstellen und deren Abkürzungen aus der Richtlinie 100, dbnetze.com Koordinaten:53° 46′ N, 9° 3′ O
De Bahnhoff Heckthusen is en Bahnhoff mit de Bahnhoffskategorie 6 un een Gleis in Heckthusen. De Bahnhoff liggt an de Nedderelvbahn, de ut Hamborg kummt un na Cuxhoben geiht. He liggt an de Bahnhoffstraat (Landsstraat 116). 1881 hett de Nedderelvbahn apenmaakt, de von Horborg na Cuxhoben geiht. Dor is denn ok de eerste Bahnhoff boot worrn. De Bahnverkehr in Heckthusen hett an’n 1. November 1881 anfungen. De Bahnhoff liggt in’n Süüdwesten von Heckthusen, an de Grenz na Klint mit’n Oortsdeel Koppel. Nadem de Iesenbahnbrügg Heckthusen över de Oost an dat Enn von’n Tweten Weltkrieg, an’n 3. Mai 1945, sprengt worrn is, is de Brügg blots mit een Gleis wedder opboot worrn. Dorüm hett nu ok de Bahnhoff Heckthusen blots noch een Gleis, wieldes de annern Bahnhööv an de Nedderelvbahn all twee oder mehr Gleise hebbt. De Gastweertschop in dat Bahnhoffsgebüüd hett 1976 dichtmaakt. Dat Gebüüd is denn an privat verköfft worrn. In dat Bahnhoffsgebüüd weer bet 2014 en Stellwark ünnerbrocht. De Düütsche Bahn hett denn aver 16 Milljonen Euro in en neet elektroonsch Stellwark investeert un de olen Stellwarken in Himmelpoorten, Heckthusen un Dorum dichtmaakt. Dat ne’e Stellwark steiht nu in Heckthusen. De Afkörten in dat Bahnamtliche Betriebsstellenverzeichnis is AHEN
Kammdiek (hoochdüütsch Kammdeich) is en Hoff in de Gemeen Belen (Samtgemeen Land Hadeln) in’n Landkreis Cuxhoben, Neddersassen. De Oort höört polietsch von öllers bi Belen mit bi. De Naveröörd sünd Belener Schanz un Neehüserdiek in’n Noordoosten, Neehuus in’n Süüdoosten, Bülsdörp, Hollannerhoff un Buckhoff in’n Süden, Bahrdörp in’n Westen un Belen in’n Noordwesten. De Hoff höört vondaag de Familie Leydecker-Ramm to, de dor en Hähnchenmast-Bedriev hett. De Oort hett vör 1885 to dat Amt Neehuus tohöört. Na 1885 weer dat in’n Kreis Neehuus. 1932 is dat Deel von’n Kreis Land Hadeln worrn un 1977 von’n Landkreis Cuxhoben. Kammdiek is evangeelsch-luthersch präägt un höört to dat Kaspel von de Vitus-Kark in Belen. För de Kathoolschen is de Hillig-Krüüz-Kark in Oterndörp tostännig. An Kammdiek langs löppt de Bundsstraat 73, de in’n Westen över Belen un Oterndörp na Cuxhoben geiht un in’n Süüdoosten över Neehuus, Kumbarg un Hemmoor na Stood. De nächste Autobahn is de Autobahn 27 (Afsnidd Cuxhoben–Bremerhoben). De Opfohrt 1 Cuxhoben liggt so 23 Kilometer in’n Noordwesten von Kammdiek. De nächste Bahnhoff is so bi söven Kilometer wied weg in’n Süüdoosten de Bahnhoff Kumbarg an de Nedderelvbahn. Christoph B. Scharf: Statistisch-Topographische Samlungen zur genaueren Kentnis aller das Churfürstenthum Braunschweig-Lüneburg ausmachenden Provinzen. 1791,
Mahrdörp (hoochdüütsch Mahrdorf) is en Dörp in de Gemeen Oterndörp (Samtgemeen Land Hadeln) in’n Landkreis Cuxhoben, Neddersassen. De Oort höört polietsch von öllers al bi Oosterenn Oterndörp mit bi. Mahrdörp liggt in de Masch von de Elv, üm un bi twee Kilometer af von’n Stroom. In’n Westen un Noorden löppt de Haadler Kanaal langs. Dat Butendieksland is as Naturschuulrebeed Haadler un Belener Butendiek schuult. De Naveröörd sünd Belen un Bahrdörp in’n Oosten, dat Noorderenn von Oosterbrook in’n Süden un Nackenbüttel, Kochenbüttel un Oterndörp in’n Westen. De Oort hett vör 1852 to dat Kaspelsgericht Oosterenn Oterndörp binnen Land Hadeln höört un denn von 1852 bet 1885 to dat Amt Oterndörp. Na 1885 weer dat in’n Kreis Hadeln. 1932 is dat Deel von’n Kreis Land Hadeln worrn un 1977 von’n Landkreis Cuxhoben. 1929 sünd Oosterenn Oterndörp un Westerenn Oterndörp Deel von de Stadt Oterndörp worrn. Mahrdörp is evangeelsch-luthersch präägt un höört to dat Kaspel von de Severus-Kark in Oterndörp. För de Kathoolschen is de Hillig-Krüüz-Kark in Oterndörp tostännig. Dör Mahrdörp löppt de Bundsstraat 73, de in’n Westen na Oterndörp un Cuxhoben geiht un in’n Süüdoosten över Belen, Neehuus un Kumbarg na Hemmoor un Stood. De nächste Autobahn is de Autobahn 27 (Afsnidd
Oosterenn Oterndörp (hoochdüütsch Osterende Otterndorf) weer en Gemeen in Hadeln. De Navergemenen weren Belen in’n Oosten, Kedenbrook un Oosterbrook in’n Süüdoosten, Neenkarken in’n Süüdwesten un Westerenn Oterndörp un de Stadt Oterndörp in’n Westen. De Gemeen bestünn ut de Öörd Beufleet, Brüünhemm, dat Gasthuus Haadler Boom, Heimhusen, de Fabrik Kalkhütt, Kochenbüttel-Dickenhoop, Kochenbüttel vör dat Door, Mahrdörp, Mariendaal, Nackenbüttel, Oosterhoff, Pehmworth, Pieperbusch, de Slüüs, Scholen, Wellingsbüttel un Westerwöörden. In de Tied von’n Groten Noorschen Krieg (mit de Belagerung von Stood 1712) is in’n Harvst 1713 de Pest in Hadeln utbraken. In Oterndörp mit Oosterenn Oterndörp sünd 350 Minschen doodbleven. In de Franzosentied von 1810 bet 1814 hett de Oort to de Mairie Oterndörp in’n Kanton Oterndörp höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1852 dat Kaspelsgericht Oosterenn-Oterndörp in dat Land Hadeln billt un hett denn von 1852 bet 1885 to dat Amt Oterndörp tohöört. Na 1885 weer dat in’n Kreis Hadeln. 1932 is dat Deel von’n Kreis Land Hadeln worrn un 1977 von’n Landkreis Cuxhoben. De Gemeen is 1929 oplööst worrn. De gröttere Deel keem an de Stadt Oterndörp. Blots de
Westerenn Oterndörp (hoochdüütsch Westerende Otterndorf) weer en Gemeen in Hadeln. De Navergemenen weren de Stadt Oterndörp un Oosterenn Oterndörp in’n Oosten, Neenkarken in’n Süden, de Worth in’n Süüdwesten un Olenbrook in’n Westen. De Gemeen bestünn ut de Öörd Aßel, Besenhalm, Bingen, Blink, Dittmersdörp, Groten Oort, Homarien, in’n Busch, Kampen, Katthusen, Müggendörp, Neefeld, Noorderdeel, Ossenhemm, Oosterwisch, Schodenbüttel, Smeelweg, Süderwisch, Udendörp, Vörwark vör Oterndörp, Wehldörp, Westerhoff un Westerwisch. In de Franzosentied von 1810 bet 1814 hett de Oort to de Mairie Oterndörp in’n Kanton Oterndörp höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1852 dat Kaspelsgericht Westerenn-Oterndörp in dat Land Hadeln billt un hett denn von 1852 bet 1885 to dat Amt Oterndörp tohöört. Na 1885 weer dat in’n Kreis Hadeln. 1932 is dat Deel von’n Kreis Land Hadeln worrn un 1977 von’n Landkreis Cuxhoben. De Gemeen is 1929 oplööst worrn. De gröttere Deel keem an de Stadt Oterndörp. Blots de Öörd Wehldörp, Udendörp, Ossenhemm, de Hööv Blink un Westerhoff un en Deel von Bingen sünd an de Gemeen Olenbrook afgeven worrn. Westerenn Oterndörp weer evangeelsch-luthersch präägt un hett to dat Kaspel
Rönndiek (hoochdüütsch Rönndeich) is en Oort in de Gemenen Oosten (Samtgemeen Hemmoor) in’n Landkreis Cuxhoben un Grootweurn (Samtgemeen Olendörp-Himmelpoorten) un Drochters in’n Landkreis Stood in Neddersassen. Rönndiek liggt langs de Rönn, de an’n Westrand von’n Oort in de Oost münnt. De Naveröörd sünd Olendörp in’n Noorden, Hüll in’n Noordoosten, Grootweurn in’n Süden, Sethlerhemm in’n Süüdwesten un Oosten in’n Westen. De Oort hett vör 1852 to dat Gericht Oosten tohöört un denn von 1852 bet 1859 to dat Amt Oosten. Na 1885 weer dat in’n Kreis Neehuus. 1932 is dat Deel von’n Kreis Land Hadeln worrn un 1977 von’n Landkreis Cuxhoben. Rönndiek is evangeelsch-luthersch präägt un höört to dat Kaspel von de Petrus-Kark in Oosten. För de Kathoolschen is de Hillig-Geist-Kark in Stood tostännig. De Dörpstraat von Rönndiek krüüzt de Landsstraat 113, de in’n Noorden an de Bundsstraat 495 ran geiht un in’n Süüdoosten över Grootweurn na Himmelpoorten an de Bundsstraat 73. Von de L 113 geiht de Kreisstraat 65 na Hüll af. Ans gifft dat noch en lüttje Straat an’n Diek von de Oost langs na Oosten. De nächste Autobahn is de Autobahn 26 (Afsnidd Stood–Hamborg). De Opfohrt 2 Stood-Süüd liggt so 28 Kilometer in’n Süüdoosten von Rönndiek. De nächste
De Songhai-Spraak is en Spraak in Noordwestafrika. Snackt warrt se in Mali, in den Noorden vun Burkina Faso un in den Niger. Dor is Songhai de Spraak, de nah dat Hausa an’n meisten snackt warrt. Vunwegen de groote Infloot vun dat Königriek Songhai vun dat 15. bit 17. Johrhunnert is Songhai en Spraak, de noch hüdigendags as Lingua Franca bruukt warrt. Dat gifft twee Twiegen vun de Spraak: Süüdlich Songhai warrt rund um den Nigerstroom snackt. Dat süüdlich Songhai deelt sik wedder up in dat Zarma, dat Dendi un dat Kaado. Denn gifft dat noch Koyra Chiini un Humburri Senni. Um un bi sünd dat 2,5 bit 3 Millionen Minschen, de düsse Spraak snackt. Nöördlich Songhai is de lüttjere Twieg vun düsse Spraak. De verscheeden Ünnergruppen weert in de Sahara snackt. Dor hett dat enen groten Infloot vun de Berberspraken geben, besunners vun dat Tamascheq. Vun de Lüe, de mit jem ehr Veeh dör dat Land treckt, weert in den Niger un den Noorden vun Mali Tihishit un Tadaksahak snackt. De Volksgruppen, de in faste Hüser wohnen doot, snackt in den Noorden vun Niger Ingelsi un an de Grenz vun Algerien un Marokko Korandje. De Spraak vun Agadez is midderwielen
Dieterich Buxtehude, däänsch Diderik Buxtehude, (* um 1637 in Helsingborg; † 9. Mai 1707 in Lübeck) weer en däänsch-düütsch Organist und Komponist vun de Noorddüütsche Örgelschool. He weer en bedüden Komponist in de Tiet vör Bach. Vun siene Warken sünd Kantaten un welk Stücke för de Örgel und andere Instrumente nableven. He weer Organist in Lübeck. Bi sien Vörnaam is ok de Form Dietrich begäng. Dieterich Buxtehude wur um un bi 1637 as Söhn vun den ut Oldesloe in Holsteen stammen Organisten Johann Buxtehude (Hans Jenssen Buxtehude, 1602–1674) un Helle Jaspersdatters boren, wohrschienlich in dat dormals däänsch Helsingborg. Fröhere Annahmen, dat he in Oldesloe boren wurr, könnt nich utslooten wurrn, gellen aber to Tiet in de Forschung as weniger wohrschienlich. 1641 weer sien Vader Organist an de St. Olaikark in Helsingør. Dor hett Dieterich Buxtehude vermootlich de Latienschool afslooten. As Organist wark he siet 1657 an de Marienkark in Helsingborg, 1660 bit 1668 an de Marienkark (ok Düütsche Kark) in Helsingør. An' 11. April 1668 wurr he Nahfolger vun Franz Tunder an St. Marien in Lübeck, de sien tweet Dochter Anna Margaretha he an' 3. August vun dat sülvig Johr heiraten dee; dor övernehm he as „Werckmeister“ ok Verwaltensupgaven un